er innfluttur , hávaxinn víðir sem mikið hefur verið notaður í skjólbelti víða um land . Þar sem bæði kynin ná saman , þroskar hann vel fræ og sáir sér nokkuð út um hagann . Blöð alaskavíðisins eru aflöng eða öfuglensulaga , græn á efra borði með niðurbeygðum jaðri , en þétt hvítloðin á neðra borði sem virðist því snjóhvítt . Í vindi verður hinn mismunandi litur blaðanna á efra og neðra borði mjög áberandi . Blöðin eru 7 - 15 sm á lengd , 2 - 4 sm á breidd , stuttstilkuð , sitja á stuttu , breiðfættu , gulgrænu slíðri . Axlablöð eru áberandi , lensulaga , 1 - 2 sm á lengd . Greinarnar eru grábrúnar eða brúnar , ársprotarnir gildvaxnir , oft 5 - 7 mm þykkir , kafloðnir gráum ullhárum sem eru mjög áberandi á veturna . Blómin eru í 3 - 7 sm löngum reklum , einkynja , rekilhlífarnar grænar neðst , rauðleitar ofar en svartar í endann , með löngum , hvítum hárum . Fræni kvenblómanna eru dökkrauð , fjórklofin , á ljósgrænum stíl , frævan loðin . Útbreiðslukortið hér að neðan sýnir staði þar sem vitað er um alaskavíði sjálfsáinn , en hann hefur verið gróðursettur miklu víðar . Blöðin á alaskavíðinum eru hvítlóhærð á neðra borði , og verður það mjög áberandi þegar blöðin feykjast til í stormi . Myndin var tekin á Arnarhóli í Eyjafirði sumarið 2004 . Myndin er tekin 5. marz 2006 á Arnarhóli í Eyjafirði .